ליהי חן

ליהי חן (נולדה ב-1977) היא אמנית ישראלית העוסקת במיצב ובפיסול, ברישום דיגיטלי ובאמנות מדיה. מרצה באוניברסיטת חיפה ובמדרשה להכשרת מורים לאמנות בבית ברל.

==ביוגרפיה==
ליהי חן נולדה ליוספה ויהודה חן וגדלה ברמת גן, ולה אחות אחת. למדה בתיכון מקיף גבעת ברנר ועשתה בגרות באמנות. בצה"ל שירתה כמאבחנת מחקר בפיקוד מרכז בירושלים.

חן למדה לתואר ראשון (BED), במדרשה לאמנות בית ברל, שם הוענקו לה שתי מלגות בתקופת לימודיה אותם סיימה בהצטיינות (1997–2001). תואר שני באמנות מבצלאל (MFA) (2003-2004) אותו סיימה בהצטיינות. כמו כן, למדה באוניברסיטה העברית – ירושלים (2003–2004).
במהלך לימודים אלו הוענקו לה מלגת הצטיינות ומלגת מחקר לעבודה מצטיינת בפיסול, שתיהן מהאוניברסיטה העברית.
במסגרת לימודי התואר השני, נסעה לחילופי סטודנטים בבית ספר לאמנות בגלאזגו (GSA) בשיתוף בצלאל, שם השתתפה בתערוכה קבוצתית. ב-2005 ניהלה אמנותית עם בועז קדמן את פרויקט חילופי הסטודנטים עם בית הספר לאמנות בגלאזגו כשהללו הגיעו לישראל.

מאז 1998 מציגה חן עבודות בתערוכות יחיד וקבוצתיות בארץ ובעולם, בהן: ביתן הלנה רובינשטיין לאמנות בת זמננו (מוזיאון תל אביב), מוזיאון פתח תקווה לאמנות, מוזיאון חיפה לאמנות, והמוזיאון לאמנות ישראלית, רמת גן.

במסגרת עבודתה שיתפה פעולה עם קבוצת ״פאתוס מאטוס״ בפרויקט ״בחדרי חדרים״ (2017) ועם האמנית אורלי סבר בתערוכה ״פוגה״ (2012).

חן מרצה משנת 2002 במדרשה לאמנות בית ברל ומ-2004 בחוג לאמנות באוניברסיטת חיפה. בין תחומי ההוראה שלה: אמנות ומדיה, רישום וחינוך. כמו כן הנחתה לאורך השנים סטודנטים בלימודי התואר שני.

ליהי חן חיה ופועלת בתל אביב, נשואה לדרור קרמר, מהנדס תוכנה, להם שלושה ילדים.

== גלריית תמונות ==
<gallery>
קובץ:Insomnia by Lihi Chen.jpg|נדודי שינה, מיצב, מוזיאון פתח תקווה לאמנות
קובץ:Love me two times 2.jpg|אהוב אותי פעמיים, הצבה, גלריה עירונית כפר סבא
קובץ:Disordered.jpg|בהפרעה, מיצב, גלריה קו 16
קובץ:Lihi Chen Golden 2.jpg|ללא כותרת, מתוך ״ידי זהב״, טכניקה: אקריליק על נייר
קובץ:Love me two times.jpg|אהוב אותי פעמיים
קובץ:Late bloomer 2.jpg|פריחה שנתאחרה, מיצב, ביתן הלנה רובינשטיין לאמנות בת זמננו, מוזיאון תל אביב
קובץ:Scale by Lihi Chen.jpg|מדרגות, מיצב, גלריה עירונית גבעתיים
קובץ:Late bloomer.jpg|פריחה שנתאחרה, מיצב, מוזיאון חיפה לאמנות, מתוך התערוכה ״פאטה מורגנה״
קובץ:Paper cut untitled - the artist.jpg|מתוך התערוכה ״ידי זהב״ בגלריה גבירול. 30x50 אקריליק על נייר
קובץ:The tiger& the sparrow.jpg|The tiger & the sparrow מתוך התערוכה ״ידי זהב״ בגלריה גבירול. רקמה ידנית ורקמה דיגיטלית על בד
קובץ:The tiger & the sparrow.jpg|מתוך התערוכה ״ידי זהב״ בגלריה גבירול. רקמה ידנית ורקמה דיגיטלית על בד
קובץ:Paper cut, untitled - ship.jpg|מתוך התערוכה ״ידי זהב״ בגלריה גבירול. אקריליק על נייר. 30x50
קובץ:Back to shore.jpg|Back to shore, מתוך התערוכה ״ידי זהב״ בגלריה גבירול. הדפסת תלת מימד והקרנת וידאו
קובץ:Paper cut untitled - luna.jpg|ללא כותרת, מתוך התערוכה ״ידי זהב״, אקריליק על נייר 30x50
</gallery>

==אודות עשייתה האמנותית==
פריחה שנתאחרה, מיצב (2006):

״ליהי חן מייצרת במיצביה סביבות פנטסטיות סוריאליסטיות על קו התפר שבין אשליה למציאות. סביבות אלה – ממשיות אך מופרכות, קונקרטיות אך דמויות חלום – מתפקדות כנשאיות של משמעויות פואטיות עתירות רגש ורומנטיות. האמנית עושה שימוש בדימויים מוכרים, מסיטה אותם להקשר בדיוני חדש ומטעינה אותם במשמעויות מטאפוריות...״

תמי כץ-פרימן, מתוך: קטלוג ״פאטאמורגנה, אשליה ותעתוע באמנות העכשווית״. מוזיאון חיפה לאמנות, 2006.

אהוב אותי פעמיים, תערוכת יחיד (2013):

״על ידי שימוש בחפצים שנמצאו, נאספו או שהיו ברשותה, על ידי טיפול ברדי מייד ובאמצעות מלאכה ידנית המתחזה לרדי מייד, מייצרת ליהי חן חלל ביתי מתעתע. לצופה מוענקות כמה שניות של הקסמות מהיופי לפני שהוא חש את הזרות שבסיטואציה המוכרת, ואת המתח שנוצר בין החפץ הממשי לבין זה ה"אמנותי" שחן מייצרת בעצמה.״

רותי דירקטור, מתוך ״מן המוכן, 100 שנה לרדי מייד״, קטלוג, מוזיאון חיפה לאמנות.

ידי זהב, 2018:
:"לצד הפעולה האמנותית מכניסה חן לתוך תהליכי היצירה את הווירטואוזיות של בעל המלאכה המיומן, את כוח העבודה המכני של המכונה התעשייתית ופס הייצור ואת מושלמותה של ההדמיה הדיגיטלית. כוחות שפועלים בתערוכה במקביל, ובמידה מסוימת מתחרים זה בזה על הבכורה."

מאיה שמעוני, מתוך הטקסט Life Like לתערוכה

==תערוכות נבחרות==
===תערוכות יחיד, תערוכות זוגיות, ומיצבים מוזיאליים===
*2002 - "Bon Voyage", תערוכת יחיד, גלריה "החדר", ת"א, אוצרת: רוני סעדון.
*2002 - "Comic Strip", מיצב וידאו, המוזיאון לאמנות ישראלית, רמת גן, אוצרים: אלונה פרידברג, שמחה שירמן.
*2003 - "On The Rocks", תערוכת יחיד, בית האמנים, תל אביב, אוצרת: אורלי הופמן.
*2004 - "הלילה של באני" מיצב בתערוכה ״חי צומח דומם״, תערוכת הגמר של בוגרי התוכנית ללימודי mfa, גלריה בצלאל.
*2005 - ״נדודי שינה״, מיצב בתערוכה "שינועים במרחב", מוזיאון פתח תקווה לאמנות, אוצרת אורלי הופמן.
*2006 - ״פריחה שנתאחרה, ״ מיצב בתערוכה "פאטאמורגנה", מוזיאון חיפה לאמנות, אוצרת: תמי כץ פרימן.
*2010 - "How we can open the lotus", בשיתוף רות בארקר, מכון המים גבעתיים, אוצרת: אורלי הופמן.
*2011 - "פוגה", תערוכה משותפת לליהי חן ואורלי סבר, גלריה דנה, יד מרדכי. אוצרת: רווית הררי.
*2012 - "המתחזים" ֿ מיצב בתערוכה משולשת, גלריה קו 16 תל אביב, אוצרת: סאלי הפטל.
*012 - "מון שרי", קיר אמן, בית תמי, תל אביב, אוצרת: כרמית בלומנזון.
*2012 - "הכלשחור" – תערוכת יחיד, גלריה שי אריה, תל אביב.
*2013 - ״אהוב אותי פעמיים״, גלריה עירונית כפר סבא, אוצרת: רביטל שגב.
*2018 - ״ידי זהב״, גלריה גבירול, תל אביב, אוצרת: ליא ציגלר.
*2018 - "מים רבים" פרויקט מיוחד עבור "קיר בעיר", פרויקט במרחב העירוני, הקיר הדרומי של עיריית תל אביב.

===תערוכות קבוצתיות===

==אוצרות==
*2006 - מד״ב אמיתי - בשיתוף בועז קדמן, תערוכה קבוצתית בגלריה בצלאל בתל אביב
*2013 - תערוכת בוגרים המדרשה לאמנות בית ברל
*2017 - תערוכת בוגרים המדרשה לאמנות בית ברל.

==פרסים ומלגות==
*2003 - קרן עידוד היצירה לאמן צעיר על שם בלה בריזל וסיומה ברעם - בית האמנים ע״ש זריצקי – תל אביב
*2007 - פרס קרן מורשה לאמן צעיר, מוזיאון תל אביב לאמנות
*2010 - פרס האמן הצעיר, משרד התרבות.

==קישורים חיצוניים==

* 
* [https://www.youtube.com/watch?v=Fs4QDCpU8UI סרטון בסדרה "יוצרים"], בבימויה של שחף דקל
* [https://vimeo.com/user23568359 סרטוני עבודות], באתר Vimeo
* [http://www.beitberl.ac.il/academic/faculties/art/segel/teachers/lihi_chen קורות חיים], באתר המכללה האקדמית בית ברל
* [http://www.theartlab.co.il/lihi-chen/ ליהי חן], באתר The Art Lab
* [http://museum.imj.org.il/artcenter/newsite/he/?artist=%D7%97%D7%9F,%20%D7%9C%D7%99%D7%94%D7%99&list= ליהי חן], במרכז המידע לאמנות ישראלית, באתר מוזיאון ישראל
* [https://web.archive.org/web/20180326064151/http://www.petachtikvamuseum.com/he/Exhibitions.aspx?aid=95&eid=85 שינועים במרחב], 2005, ארכיון תערוכות, באתר מוזיאון פתח תקווה לאמנות
* 
* 
* יהונתן ה. משעל, [https://www.erev-rav.com/archives/18512 על סף פריצה מתוך הוורוד], באתר ערב רב, 30 במאי 2012
* אפרת ביברמן, [https://docs.wixstatic.com/ugd/a87504_7a6e14d884074e579cf2391615498565.pdf יהלומים לנצח], אוקטובר 2007
* עדי עוז-ארי, [http://www.artportal.co.il/?CategoryID=557&ArticleID=1996 הכל שחור אצל ליהי חן - תערוכת בית בגלריית שי אריה], באתר Art Portal, 26 ביוני 2012
* 
* רווית הררי, [https://atmag.co.il/%D7%AA%D7%99%D7%99%D7%A8%D7%95%D7%AA-%D7%95%D7%A4%D7%A0%D7%90%D7%99/%D7%AA%D7%A8%D7%91%D7%95%D7%AA/%D7%9E%D7%93%D7%93-%D7%94%D7%A6%D7%9E%D7%99%D7%97%D7%94 מדד הצמיחה], בעיתון אַתְּ, 5 בפברואר 2015

==הערות שוליים==

קטגוריה:אמניות ישראליות
קטגוריה:פסלות ישראליות
קטגוריה:פסלים ישראלים
קטגוריה:מורות לאמנות בישראל
קטגוריה:מורים לאמנות בישראל
קטגוריה:בוגרות תיכון אזורי ע"ש ברנר בגבעת ברנר
קטגוריה:בוגרי תיכון אזורי ע"ש ברנר בגבעת ברנר
קטגוריה:בוגרות המדרשה לאמנות
קטגוריה:בוגרי המדרשה לאמנות
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:סגל אוניברסיטת חיפה: אמנות היצירה
קטגוריה:ישראליות שנולדו ב-1977
קטגוריה:ישראלים שנולדו ב-1977